Jakub Bart-Ćišinski
Jakub Bart-Ćišinski (poprawom Jakub Bart; * 20. awgusta 1856 w Kukowje, † 16. oktobra 1909 w Pančicach) bě wuznamny hornjoserbski basnik, spisowaćel, redaktor a rómsko-katolski duchowny. Syn małoburja wopyta mjez 1862 a 1869 Kukowsku klóštersku šulu, do 1871 tachantsku šulu w Budyšinje a wot toho do 1878 němski gymnazij w Praze. Po tym studowaše tam wot 1878 do 1881 teologiju. Za čas swojeho dźesaćlětneho přebywanja w Praze bě wón wukubłanc Serbskeho seminara a z čłonom studentskeho zjednoćenja „Serbowka“.
W lěće 1875 bě Bart sobuzałožer Schadźowanki. We Łužicy skutkowaše jako kapłan w Ralbicach, Radworju a Šěrachowje. Wot 1888 do 1896 dźěłaše wón jako kapłan za serbskich, čěskich a pólskich wobydlerjow na Drježdźanskej katedrale. Po chłostanskim pobyće w klóštrje Zákupy sta so z kapłanom w Kamjenicy. W lěće 1903 slědowaše pobyt w hojerni za alkoholikarjow a na nerwy chorych we Westerwaldźe a skónčnje předčasna pensija w domjacej wsy Kukowje.
Jakub Bart-Ćišinski bě zastupjer Młodoserbskeho hibanja a płaći jako „klasikar“ serbskeje literatury.
[wobdźěłać] Twórby
- Moje serbske wuznaće
- Narodowc a wotrodźenc (1879}
- Na hrodźišću (1880)
- Slubowanje ze zadźěwkami (1881)
- Słowjanam (1884)
- Kniha sonetow (1884)
- Formy (1888)
bos_Latn szl_Latn szl_Latn szl_Latn mos_Latn pol_Latn szl_Latn szl_Latn szl_Latn szl_Latn ces_Latn szl_Latn